EkBass/fiwiki-20250220-pages-articles huggingface dataset:
Sairausvakuutuskortti

Sairausvakuutuskortti eli Kela-kortti on Suomessa käytössä oleva henkilökortti, jonka saavat kaikki Suomen sairausvakuutuksen piirissä olevat henkilöt. Kansaneläkelaitos (Kela) lähettää sen kaikille automaattisesti; vauvat saavat Kela-kortin, kun heidän nimensä on viety väestörekisteriin. Korttia näyttämällä saa apteekeissa ja lääkäriasemilla sairausvakuutuskorvauksen kuluista. Maksettava osuus on ainoastaan omavastuuosuus. Korttiin merkitään tieto lääkkeiden erityiskorvausoikeuksista. Jos henkilö muuttaa kokonaan pois Suomesta, hänen tulee palauttaa kortti Kelalle. Korttiin ei merkitä sairausvakuutustietoja. == Lähteet == Luokka:Tunnistautuminen Luokka:Oikeudelliset asiakirjat
Lutetiumtantalaatti

Lutetiumtantalaatti (LuTaO4) on harvinaisen maametallin lutetiumin, tantaalin ja hapen epäorgaaninen yhdiste. Se on tihein tunnettu pysyvä valkoinen materiaali (tiheys 9,81 g/cm3) Ainoa vielä tiheämpi valkoinen aine on toriumdioksidi (tiheys 10,0 g/cm3), mutta se on radioaktiivista, mikä merkittävästi haittaa sen käyttöä tekniikassa. Lutetiumtantalaatin kiderakenne on monokliininen (P2/a) Lutetiumtantalaattia on suunniteltu käytettäväksi röntgensäteilyalueen fosforoivana aineena; tosin lutetiumin korkea hinta rajoittaa materiaalin hyödyntämistä. Lutetiumtantalaatissa tapahtuu myös termoluminesenssia eli se säteilee valoa aineen lämmittämisen jälkeen. == Lähteet == Luokka:Lutetiumyhdisteet Luokka:Tantaaliyhdisteet Luokka:Happiyhdisteet
Senarica

Senarica on kylä Abruzzon alueella Keski-Italiassa. Yli kolmensadan asukkaan Senarica oli itsenäinen valtio noin neljän vuosisadan ajan 1700-luvun loppuun asti. Se oli pienin valtio joka pysyi itsenäisenä niin pitkän aikaa. ==Historia== Senarica ja naapurikylä Poggio Umbricchio saivat itsenäisyyden vuonna 1343 Napolin kuningatar Johanna I:n toimesta, koska kylät olivat puolustautuneet urheasti milanolaisia vihollisia vastaan. Hallintomuodossa Senarcia otti mallia Venetsiasta, ja valtiosta tuli tasavalta, jota johti doge. Senarcian vaakuna oli hopeinen leijona syömässä samanväristä käärmettä mustalla taustalla. Tätä vaakunaa käytettiin valtion lipussa. Kylän katedraalissa on leijonan jäljennös, jonka yläpuolella on kruunu. ==Lähteet== * === Viitteet === == Aiheesta muualla == *Linkki Helsingin yliopiston kirjaston tietokantaan Luokka:Italian kylät
Coulteria cubensis

Coulteria cubensis on hernekasveihin kuuluva tropiikissa kasvava puulaji. Coulteria cubensis tunnetaan Nicaraguassa nimellä Chocuabo, Kuubassa ja Belizessä Yarua tai Palo de Brazil, Jamaikalla Braziletto ja espanjalaiset ovat kutsuvat sitä nimellä Guaje. Puuaineksen väri voi vaihdella paljon, pääasiassa keltaisen ja punertavan välillä. Laji esiintyy kuivilla ja alavilla tasankomailla. Se ei kasva juurikaan enää yli 300 metriä merenpinnan yläpuolella. == Ulkonäkö == Coulteria cubensis kasvaa noin 20 metriä korkeaksi. Laji kasvaa liki aina suorarunkoisena, ja sen puuaines on painavaa ja lujaa. Tästä syystä se on erittäin arvostettu rakennuspuu, eräiden lähteiden mukaan kaikkien aikojen paras ratakiskopuu. Paikalliset ihmiset käyttävät puulajia paljon myös polttopuuna, koska se kuivuu nopeasti, palaa erittäin hyvin ja savuaa vähän. Puun lehtiä ja papumaisia siemenkotia käytetään myös karjanrehuna. Puusta saatavaa punaista väriainetta ovat jo maya-intiaanit käyttäneet kuuluisia punaisia kämmenpohjapiirroksia tehdessään. == Lähteet == Luokka:Hernekasvit Luokka:Värikasvit Luokka:Puut
Steven Bochco

Steven Ronald Bochco (16. joulukuuta 1943 – 1. huhtikuuta 2018) oli yhdysvaltalainen tuottaja ja käsikirjottaja. Hänet tunnettiin televisiosarjojen Hill Street Blues, L.A. Law, Doogie Howser, M.D., ja NYPD Blue luojana. Bochco kuoli leukemiaan 74-vuotiaana 1. huhtikuuta 2018. == Lähteet == == Aiheesta muualla == * * Steven Bochcon muistokirjoitus Helsingin Sanomomissa Luokka:Vuonna 1943 syntyneet Luokka:Vuonna 2018 kuolleet Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Primetime Emmy -palkinnon saajat
Sideroxylon capiri

Sideroxylon capiri on sapotillakasveihin kuuluva tropiikissa kasvava puulaji. Keski-Amerikassa puusta käytetään nimeä tempisque, tosin Costa Ricassa puuta kutsutaan myös nimillä danto, danto amarillo ja níspero amarillo. Espanjalaiset kutsuvat puuta nimellä saquaia. Sideroxylon capiri on suurehko, suorarunkoinen ja hidaskasvuinen puu ja voi kasvaa 35 metriä korkeaksi. Sen erottaa helposti kuivan kauden aikaan, koska sen vihreys säilyy melkein ympäri vuoden. Lehtien pudotuksen jälkeen uudet puskevat jo kahden viikon sisällä. Laji kasvaa koko Keski-Amerikassa aina Meksikon eteläosista Panamaan asti. Puusta on tullut uhanalainen sekä sen kovan ja kestävän puuaineksen johdosta että sen vaikean luonnollisen lisääntymisen johdosta. Marjojen tippuessa maahan ne alkavat maatumaan nopeasti niiden korkean tärkkelyspitoisuuden vuoksi. Ennen kuin siemen ehtii itämään, ne ovat yleensä jo pilaantuneet. Jos marjan saa otettua suoraan puusta tai juuri pudonneena, sen päällimmäisen kerroksen alta paljastuu noin 2 cm halkaisijaltaan oleva täydellisen pyöreä ja kova siemen. Maaseudulla lapset leikkivät edelleen näillä siemenillä marmorikuulien sijasta. Puun runko, oksat ja lehdet sisältävät valkoista mahlaa, joka suojaa sitä hyönteisiä vastaan. Kun mahla joutuu kosketuksiin ilman kanssa, se kovettuu ja aiheuttaa sitä syöneelle hyönteiselle halvauksen. Puuaines on erittäin kovaa, eikä se maadu helposti edes kosteissa olosuhteissa. Tästä syystä sitä on käytetty rakennusmateriaalina muun muassa laitureissa, silloissa, ratapölkyissä, erilaisissa tolpissa ja lattioissa. Puulaji kuuluu sapotillakasvien heimoon. Samaan heimoon kuuluu useita muitakin trooppisia puulajeja, joita arvostetaan paikallisesti niin makeiden hedelmien kuin niistä saatavan laadukkaan puutavaran vuoksi, kuten esimerkiksi makeasapotillapuu (Manilkara zapota). == Lähteet == == Aiheesta muualla == * Global Biodiversity Information Facility (GBIF): Sideroxylon capiri * iNaturalist: Sideroxylon capiri * UniProt: Taxonomy - Sideroxylon capiri Luokka:Sapotillakasvit Luokka:Puut
Helena Suková

Helena Suková (s. 23. helmikuuta 1965 Praha, Tšekkoslovakia) on ammattilaisuransa lopettanut tšekkiläinen tennispelaaja. Hän sijoittui kaksinpelissä parhaimmillaan WTA-listan neljännelle sijalle maaliskuussa 1985. Nelinpelissä hän saavutti maailmanlistan ykkössijan helmikuussa 1990. Hän voitti urallaan 14 Grand Slam -turnausta, joista yhdeksän nelinpelissä ja viisi sekanelinpelissä. Hänen äitinsä Věra Suková pelasi Wimbledonin kaksinpelin loppuottelussa vuonna 1962. Hänen veljensä Cyril Suk pelasi myös tennistä, ja hän voitti Helenan kanssa kolme sekanelinpeliturnausta Grand Slameissa. Vuonna 2018 Suková valittiin Tennis Hall of Fameen. == Lähteet == == Aiheesta muualla == * Helena Sukován kotisivut * * Luokka:Tšekkoslovakialaiset tennispelaajat Luokka:Tšekkiläiset tennispelaajat Luokka:Vuonna 1965 syntyneet Luokka:Elävät henkilöt
Pontiac Montana

Pontiac Montana on tila-auto, jota yhdysvaltalainen General Motors valmisti vuosina 1997–2010. Sitä markkinoitiin Pontiac -brändin alla. Ennen vuotta 1997, auton nimi oli Pontiac Trans Sport. Sitä valmistettiin Doraville Assembly -tehtaalla, Doravillessä, Georgian osavaltiossa, Yhdysvalloissa. == Sukupolvet == 1st-Pontiac-Montana.jpg|Ensimmäinen sukupolvi (1997–2004) Pontiac Montana SV6 -- 10-30-2009.jpg|Toinen sukupolvi (2005–2010) Montana Luokka:M-segmentin autot Luokka:1990-luvun autot Luokka:2000-vuosikymmenen autot
Risto Kuusava

Risto Iisakki Kuusava (1. tammikuuta 1916 Uusikaupunki – 29. kesäkuuta 1942 Peninsaari, Suomenlahti) oli suomalainen jatkosodan aikana kaatunut lentäjä ja runoilija. Raumalla asunut Kuusava palveli jatkosodan aikana luutnanttina Lentolaivue 42:ssa. Hänen ohjaamansa Bristol Blenheim-pommikone BL-132 sai kesäkuun lopulla 1942 osuman Suomenlahdella Peninsaaren lähellä ja syöksyi mereen miehistöineen. Matti Hämäläinen toimitti vuonna 2001 Risto Kuusavan kirjeistä ja päiväkirjasta sekä aikalaisten muistitiedoista teoksen Risto Kuusava : Meren ja taivaan runoilija. Kirjaan valittiin Kuusavan runotuotannosta 34 runoa. Kuusavan runoja on esitetty myös radiossa Tämän runon haluaisin kuulla-ohjelmassa. Vuonna 2014 Kauhava Big Band toteutti Kauhavan Lentosotakoulun ykköshallissa esitetyn Lentäjän tie -konsertin, jonka juonnot pohjautuivat Kuusavan päiväkirjamerkintöihin ja kirjeisiin. == Kirjallisuutta == * Risto Kuusava : Meren ja taivaan runoilija ; toimittanut Matti Hämäläinen. Koala-Kustannus, Helsinki 2001 ISBN 9525186199 ==Lähteet== Luokka:Suomalaiset sotilaslentäjät Luokka:Suomalaiset runoilijat Luokka:Suomalaiset toisessa maailmansodassa kaatuneet Luokka:Vuonna 1916 syntyneet Luokka:Vuonna 1942 kuolleet
Matti Hämäläinen (kirjailija)

Matti Hämäläinen (s. 1957Syntymävuosi Fennicasta.) on suomalainen ilmailu- ja sotahistoriasta kirjoittava sotakirjailija. == Teoksia == * Kolmen sodan pommittajat : Pommituslentolaivue 42:n sotataival 1940-1944. Koala-kustannus, Helsinki 1998, 3. uus. painos 2002, 4. korj. painos 2007 * Finnish Air Force Bomber Squadron 42 - Pommituslentolaivue 42. Finnish Air Force squadrons vol. 1. Koala-kustannus, Helsinki 2000 * Pommituslentolaivue 44. Suomen ilmavoimien laivueet osa 2. Koala-kustannus, Helsinki 2003, 2. täyd. painos 2010 * Pommituslentolaivue 46. Suomen ilmavoimien laivueet osa 3. Koala-kustannus, Helsinki 2005 * Blenheim BL-200 - onnekas pitkänokka : Suomen viimeisen pommikoneen tarina. Minerva, Helsinki 2009 * Pommituslentolaivue 48. Suomen ilmavoimien laivueet osa 4. Koala-kustannus, Helsinki 2009 * Douglas DC-2 - Hanssin-Jukka : marsalkka Mannerheimin hovikoneen tarina. Minerva, Helsinki 2011, 2. täydennetty laitos 2015, ilmestynyt myös englanniksi nimellä Douglas DC-2 - Hanssin Jukka : the history of Finland's Air Force one. Minerva, Helsinki 2012 == Toimitustöitä == * Risto Kuusava : Meren ja taivaan runoilija ; toimittanut Matti Hämäläinen. Koala-kustannus, Helsinki 2001 ==Lähteet== Luokka:Suomalaiset sotakirjailijat Luokka:Vuonna 1957 syntyneet Luokka:Elävät henkilöt
Argyresthia

Argyresthia on kehrääjäkoimaisten (Yponomeutoidea) yläheimoon kuuluva perhossuku. Ne ovat pieniä perhosia, joilla on hento ruumis ja kapeat, suipot, pitkäripsiset siivet. Etusiivet usein kirkaskiiltoisia, yhdenvärisiä, milloin vaaleamman milloin tummemman kirjavia. == Lajeja == *Puistosilmukoi (Argyresthia laevigatella) *Kuusisilmukoi (Argyresthia glabratella) *Pohjansilmukoi (Argyresthia svenssoni) *Kuusikkosilmukoi (Argyresthia bergiella) *Katajanmarjakoi (Argyresthia praecocella) *Vaskitarhakoi (Argyresthia arceuthina) *Tuijasilmukoi (Argyresthia trifasciata) *Säämiskätarhakoi (Argyresthia dilectella) *Kirjotarhakoi (Argyresthia abdominalis) *Kultatarhakoi (Argyresthia aurulentella) *Täplätarhakoi (Argyresthia brockeella) *Juovatarhakoi (Argyresthia goedartella) *Pajutarhakoi (Argyresthia pygmaeella) *Pihlajatarhakoi (Argyresthia sorbiella) *Omenatarhakoi (Argyresthia curvella) *Koivutarhakoi (Argyresthia retinella) *Tammitarhakoi (Argyresthia glaucinella) *Oratuomitarhakoi (Argyresthia spinosella) *Pihlajanmarjakoi (Argyresthia conjugella) *Tuomitarhakoi (Argyresthia pulchella) *Kiilatarhakoi (Argyresthia semifusca) *Kirsikkatarhakoi (Argyresthia pruniella) *Orapihlajatarhakoi (Argyresthia bonnetella) *Luumutarhakoi (Argyresthia albistria) == Aiheesta muualla == *Laji.fi: Argyresthia *Runeberg.org: Argyresthia *UniProt: Taxonomy – Argyresthia Luokka:Kehrääjäkoimaiset
BMW X7

BMW X7 on saksalaisen BMW:n valmistama isokokoinen crossover-tyyppinen automalli, joka esiteltiin tammikuussa 2019. X7:n konseptimalli esiteltiin Frankfurtin autonäyttelyssä syksyllä 2017. == Lähteet == == Aiheesta muualla == X7 Luokka:J-segmentin autot Luokka:2010-luvun autot Luokka:2020-luvun autot
Paul Nehlen

Paul Nehlen on amerikkalainen republikaaninen vaaliehdokas, joka on kampanjoillaan herättänyt valtakunnallista huomiota. Hän on pyrkinyt kaksi kertaa esivaaleissa republikaanien ehdokkaaksi Yhdysvaltain kongressiin. == Poliittiset näkemykset == Media on kuvannut Nehleniä alt-rightin, antisemitismin, valkoisen nationalismin ja valkoisen ylivallan kannattajaksi. == Poliittinen ura == Nehlen oli Paul Ryanin vastaehdokas vuoden 2016 kongressivaalien esivaalissa republikaanien ehdokkaaksi Yhdysvaltain edustajainhuoneeseen Wisconsinin 1. kongressipiiristä. Asettuessaan ehdolle hän sanoi olevansa teekutsuliikkeen linjoilla ja että Ryan oli pettänyt konservatiivit. Nehlen oli aiemmin tukenut Ryanin kampanjoita, mutta kertoi nyt kokevansa itsensä, vaalipiirinsä ja maansa petetyksi, koska Ryan tuki valtion liiallisia menoja, laitonta maahanmuuttoa ja tuontityövoimaa sekä kannatti ”työpaikkoja tappavaa” Trans-Pacific Partnership -vapaakauppasopimusta. Tukensa Nehlenille osoittivat Breitbart, Laura Ingraham ja Sarah Palin. Hän sai esivaalissa 10 864 ääntä eli 15,92 prosenttia äänistä ja Ryan valittiin puolueen ehdokkaaksi vaalipiirissä. Nehlen osallistui Roy Mooren vaalikampanjaan Yhdysvaltain senaatin täytevaaleissa 2017, joissa valittiin senaattori Yhdysvaltain senaattiin Alabamasta. Hän kertoi tukeneensa Mooren kampanjaa ”kuusinumeroisella summalla”. Nehlen myös piti puheen Mooren vaalitilaisuudessa Midland Cityssä 7. joulukuuta 2017. Joulukuussa 2017 Nehlen kertoi lukevansa antisemitistisenä pidettyä The Culture of Critique -kirjaa ja käytti twiiteissään #ItsOkayToBeWhite -aihetunnistetta. Hän myös käytti antisemitistisinä pidettyjä kolminkertaisia sulkuja syyttäessään juutalaista Ari Cohnia siitä, että tämä oli Nehlenin mielestä teeskennellyt olleensa valkoinen aloittaakseen häntä vastaan rotusodan. Tämän jälkeen Breitbart ja Nehleniä siihen asti tukenut Steve Bannon vetivät häneltä tukensa. Nehlenin kirjoittamat tekstit otettiin pois Breitbartin verkkosivuilta ja lehden toimittaja Joel Pollak ilmoitti, ettei lehti tue Nehleniä, joka oli tehnyt itse itsensä kelpaamattomaksi. Lehti ei kuitenkaan erikseen irtisanoutunut hänestä eikä Breitbart eikä Bannon kumpikaan vastaneet kysymyksiin. Bannonin avustaja Arthur Schwartzin mukaan päätös lopettaa välit Nehleniin tehtiin sen jälkeen, kun hän oli aiemmin samassa kuussa vieraillut valkonationalistisessa podcastissa. Helmikuussa 2018 Twitter ilmoitti jäädyttäneensä Nehlenin Twitter-tilin pysyvästi toistuvien käyttöehtorikkomusten vuoksi. Nehlen on uudelleen ehdolla republikaanien esivaalissa vuoden 2018 kongressivaaleihin. == Yksityiselämä == Ammatikseen Nehlen toimii liike-elämässä veden suodatukseen ja desinfiointiteknologiaan liittyväss teollisuudessa. Hänellä on alan teknologiasta useita patentteja. Nehlen asuu vaimonsa kanssa Wisconsinin Delavanissa. == Lähteet == == Aiheesta muualla == * Paul Nehlenin verkkosivut Luokka:Yhdysvaltalaiset republikaanipoliitikot Luokka:Syntymävuosi puuttuu Luokka:Elävät henkilöt
Anne Kalliomäki

Anne Kalliomäki on suomalainen tarinallistamisen asiantuntija, tietokirjailija ja Tarinakone-yrityksen yrittäjä. Koulutukseltaan hän on filosofian maisteri. ==Ura== Kalliomäki on audiovisuaalisen markkinoinnin merkonomi ja mediatuottaja ja teki "ensimmäisen uransa" erilaisissa työtehtävissä televisio- ja elokuvatuotannoissa. Hän oli tekemässä ohjelmia kotimaisille tv- kanaville, esimerkiksi Ylellä. Hän oli tekemässä muun muassa Heinähattu ja Vilttitossu -elokuvaa, Noriko Showta, Innoa ja Big Brotheria. Kolmenkympin kriisin seurauksena hän haki Jyväskylän yliopiston kirjoittamisen maisteriohjelmaan ja alkoi yrittäjäksi. Tarinakone on perustettu vuonna 2008. Yrityksen asiakkaita ovat erityisesti matkailuyritykset. Aikalaisen mukaan hän on tarinallistamisen pioneeri Suomessa. Työssään hän suunnittelee yrityksille muun muassa palveluiden tarinakäsikirjoituksia, joissa yrityksen tarjoaman palvelun eri vaiheet sidotaan yhdeksi tarinaksi. Käytännössä tarina näkyy esimerkiksi yrityksen tuotteissa, työasuissa ja sen järjestämissä tapahtumissa. Kalliomäki on luonut tarinan esimerkiksi Rovaniemellä sijaitsevaan Lumiukkomaailmaan. ==Julkaisut== Kalliomäki kirjoitti palveluiden tarinalähtöisestä konseptoinnista Satu Miettisen toimittamaan "Palvelumuotoilu: uusia menetelmiä käyttäjätiedon hankintaan ja hyödyntämiseen" -kirjaan, joka ilmestyi vuonna 2011. Kalliomäen kirja Tarinallistaminen julkaistiin vuonna 2014. Kirjassa esitellään tarinalähtöisen palvelumuotoilun periaatteet ja annetaan ohjeita palveluiden tarinallistamiseen. Kirja sai Hopeasulka-tunnustuksen Kultasulka 2015 -kilpailussa, jonka järjestäjinä toimivat Markkinointiviestinnän Toimistojen Liitto (MTL) ja viestintätoimisto Manifesto. Vuonna 2016 Kalliomäki kirjoitti elämystalouden uudesta ammatista, tarinallistajasta, Jyväskylän yliopiston Nykykulttuurin tutkimuskeskuksen julkaisuun "Elämykset kulttuurina ja kulttuuri elämyksinä". ==Lähteet== ==Aiheesta muualla== * *Anne Kalliomäen LinkedIn-profiili Luokka:Suomalaiset yrittäjät Luokka:Suomalaiset tietokirjailijat Luokka:Elävät henkilöt
Isuzu Ascender

Isuzu Ascender on katumaasturi, jota General Motors valmisti Isuzulle. Seitsenpaikkainen malli esiteltiin vuonna 2003, ja se korvasi Isuzu Trooperin. Viisipaikkainen Asceder esiteltiin seuraavana vuonna, se korvasi Isuzu Rodeon ja Axiomin. == Aiheesta muualla == Ascender Luokka:J-segmentin autot Luokka:1990-luvun autot Luokka:2000-vuosikymmenen autot
Valde Hämäläinen

Valte Viljo Vieno Hämäläinen (aik. Lohi; 29. syyskuuta 1910 Rautalampi – 10. huhtikuuta 1992 Nastola)Syntymä- ja kuolinvuosi Fennicasta. oli suomalainen opettaja ja sotakirjailija. Hän oli kotoisin Joroisista ja toimi kansakoulunopettajana.Veikko Huuskan Uusi Suomi Puheenvuoro-blogi 5.12.2014 : Itsenäisyyspäivän sankari : Mies joka tuhosi Talvisodan Summassa 91 tankkia Vänrikki Valte Hämäläinen osallistui talvisotaan JR 7:n panssarintorjuntakomppaniassa. Hänen joukkueensa tuhosi Summan ja Viipurin taisteluiden aikana 91 panssarivaunua. Jatkosodan aikana kapteeniksi ylennyt Hämäläinen oli mukana Tyrjän mottitaisteluissa ja sitten tammikuusta 1942 alkaen Siiranmäellä. Hämäläinen haavoittui vakavasti Siiranmäen torjuntataisteluissa kesäkuussa 1944. Koala kustannus : Siiranmäen päiväkirja- teoksen esittely Hämäläisen puoliso oli sodan aikana lottana toiminut Anna- Liisa Hämäläinen (o.s. Vuolas) (1921–2017). == Teoksia == * Rivimiehenä talvisodan Summassa. Akateeminen kustannusliike, Helsinki 1976, 2. painos Koala-kustannus, Helsinki 2009 * Ihmeellisiä pelastumisia sodassa : sodissa olleiden kertomuksia ihmeellisistä varjeluksista ; kirj. Lahja Cantell, Valde Hämäläinen. Karisto 1976 * Siiranmäen päiväkirja : Etulinjassa 1941-1944 ; Valde Hämäläisen päiväkirjojen pohjalta kirjoittanut Tuomo Hämäläinen. Koala- kustannus, Helsinki 2009, 2. painos 2016 == Lähteet == == Aiheesta muualla == GENi: Valte Viljo Vieno Hämäläinen (Lohi) [] Luokka:Suomalaiset sotakirjailijat Luokka:Suomalaiset opettajat Luokka:Vuonna 1910 syntyneet Luokka:Vuonna 1992 kuolleet
Isuzu Axiom

Isuzu Axiom on katumaasturi, jota japanilainen Isuzu valmisti 2001–2004 Lafayettessä, Indianan osavaltiossa. Sitä myytiin Yhdysvalloissa ja Costa Ricalla. == Aiheesta muualla == Axiom Luokka:J-segmentin autot Luokka:2000-vuosikymmenen autot
Henri Louis Le Chatelier

Henri Louis Le Chatelier (8. lokakuuta 1850 Pariisi – 17. syyskuuta 1936 Miribel-les-Échelles) oli ranskalainen kemisti. Le Chatelier tunnetaan nimeään kantavasta Le Châtelier’n periaateesta, jonka avulla voidaan ennustaa kemiallisen reaktion suuntaa, kun reaktion tasapainoa häiritään. ==Elämä== Henri Louis Le Chatelier syntyi lokakuussa 1850 kuusilapsisen perheen esikoisena. Hän suoritti alemmat tutkinnot vuonna 1867 ja 1868 Collège Rollinissa Pariisissa. Vuonna 1869 Henri aloitti opinnot École polytechniquessa. Vuotta myöhemmin hän aloitti kaivosteollisuuden opinnot École des Minesissa, josta valmistui kolme vuotta myöhemmin. Oltuaan eri kaivoksilla kaivosinsinöörinä muutaman vuoden, hän palasi École des Minesiin opettajaksi vuonna 1877. Ernest-François Mallardin alaisuudessa hän aloitti räjähteisiin keskittyvän tutkimuksen. Le Chatelier väitteli vuonna 1887 Sorbonnen yliopistossa hydraulisista sidosmateriaaleista. Vuonna 1884 hän esitti tunnetun nimeään kantavan periaatteen, jonka mukaan kemiallinen tasapainoreaktio pyrkii vastustamaan muutosta, jos sen tasapainoa häiritään. Tämän löydön jälkeen hän keskittyi tutkimaan termodynamiikan hyödyntämistä teollisuudessa. Vuonna 1887 hän sai professuurin École des Minesista oltuaan ensin lehtorina École Polytechniquessa. ==Lähteet== Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1850 syntyneet Luokka:Vuonna 1936 kuolleet
Susana Díaz

Susana Díaz Pacheco (s. 18. lokakuuta 1974 Sevilla) on espanjalainen poliitikko. Susana Díaz on alueellisen Andalusian sosialistisen työväenpuolueen (PSOE-A) pääsihteeri. Hän oli Andalusian itsehallintoalueen johtaja 2013–2019. Díaz on suorittanut oikeustieteen tutkinnon Sevillan yliopistossa. == Lähteet == *Susana Díaz === Viitteet === Luokka:Vuonna 1974 syntyneet Luokka:Espanjan sosialistisen työväenpuolueen poliitikot Luokka:Elävät henkilöt
Jan Nyberg

Jan-Anders Nyberg (s. 22. toukokuuta 1991) on suomalainen opettaja sekä muusikko, joka tuli julkisuuteen vuonna 2018 taiteilijanimellä MC Musaope. Nyberg toimii musiikinopettajana Ylästön koulussa. Nyberg on suorittanut musiikin maisterin tutkinnon Taideyliopiston Sibelius-Akatemiassa. == Ura == === Nousu julkisuuteen === Jan Nyberg nousi julkisuuteen vuonna 2018 julkaistuaan YouTube-videopalvelussa videon "Ope räppää aamunavauksessa", jossa hän räppäsi Kalevalan päivän aamunavauksessa yhdysvaltalaisen Dr. Dre:n kappaleen "Still D.R.E" suomalaisin sanoin, jotka liittyivät Kalevalan päivään. Video levisi nopeasti ja saavutti yli 440 000 katselukertaa. Useat uutismediat kuten Vantaan sanomat, Ilta-sanomat ja Yle huomioivat Nybergin räpin. Nybergin YouTube-kanava saavutti alle kuukaudessa miljoona näyttökertaa ja yli 20 000 tilaajaa. === Muu musiikillinen ura === Nyberg on toiminut aiemmin freelancer-pianistina eri yhtyeissä ja artistien kanssa. Kaudella 2017-2018 muodostelmaluistelujoukkoe Team Unique luisteli Nybergin sävellykseen "Nocturne" kauden lyhytohjelman. Nyberg säveltää ja kirjoittaa itse omat kappaleensa. Nyberg myös tuottaa itse musiikkivideonsa. Nybergin "Elämän ensiaskeleet" -kappale oli ensimmäinen kaupallisessa yhteistyössä tuotettu video, joka tehtiin Sanoma Media Finlandin ja Aku Ankka -lehden kanssa. Nybergin ensimmäinen live-esiintyminen MC Musaope -nimen alla tapahtui 19.5 Vantaan Kivistössä järjestetyssä Kytke-festivaalissa. 27\. heinäkuuta Nyberg julkaisi kappaleen "Kesäunelmaa" joka oli hänen ensimmäinen kappale Spotify musiikkipalvelussa. 3\. tammikuuta 2019 Nyberg julkaisi kappaleen nimeltä "Viimeinen" ja ilmoitti lopettavansa musiikin tekemisen. Noin 10 kuukautta kestäneen uran aikana Nyberg sai yli 1,6 miljoonaa katselukertaa kappaleillansa. == Yksityiselämä == Nyberg on naimisissa ja hänellä on kaksi lasta. == Diskografia == === Singlet === * "Nocturne" (2016) * "Ope räppää aamunavauksessa" (2018) * "Ope räppää 2" (2018) * "Turkkilainen farssi" (2018) * "Kaikki samanarvosii" (2018) * "Sattuma" (2018) * "Elämän ensiaskeleet (mukana MC Musaoppilaat)" (2018) * "Your love is grace" (2018) * "Kenen puolel seisot (toinen nimi "Neiti Yksinäinen") (2018) * "Karhupuiston prinsessa" (2018) * "Kesäloma" (2018) * "Minä ja mun faijani" (2018) * "Kesäunelmaa" (2018) * "Faija tanssii" (2018) *"Suru" (2018) *"Ope räppää aamunavauksessa pt. 2" (2018) *"Moi moi moi moi moi" (2018) *"Profeetta" (2018) *"Wilma-laulu" (2018) *"Esta canción esta loca" (2018) *"Cest La Vie" (2018) *"Little Love Song" (2018) *"2019" (2018) *"Viimeinen" (2019) *"Nuoriso" (2020) *"Hei Sinä" (2023) == Lähteet == Luokka:Suomalaiset opettajat Luokka:Suomalaiset muusikot Luokka:Vuonna 1991 syntyneet Luokka:Elävät henkilöt
Marijke Mars

Marijke Elizabeth Mars (s. Yhdysvallat) on yhdysvaltalainen perijätär ja miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan jaetulle sijalle maailman 296. rikkaimmaksi ihmiseksi ja 30. rikkaimmaksi naiseksi. Tuolloin hänen omistustensa arvo oli 5,9 miljardia dollaria. Tämä vastasi noin 8 prosentin osuutta hänen isoisoisänsä Frank C. Marsin perustamasta, nykyään erityisesti makeisia, elintarvikkeita ja eläinruokaa tuottavasta Mars- elintarvikekonsernista. Hänellä on kolme siskoa (Pamela Mars-Wright, Valerie Mars ja Victoria Mars), joilla kullakin on vastaava omistusosuus Mars- yhtiöstä. ==Lähteet== ==Aiheesta muualla== *Bloomberg Billionaires Index. #207 Marijke Mars $7.54B (bloomberg.com) Luokka:Yhdysvaltalaiset miljardöörit Luokka:Vuonna 1965 syntyneet Luokka:Elävät henkilöt
Expedition Robinson

Expedition Robinson tai lyhyemmin Robinson on ruotsalainen tositelevisio- ohjelma, jota lähetettiin Ruotsin televisiossa vuosina 1997–2004 SVT:llä, 2004–2005 TV3:lla sekä 2009–2012 TV4:llä. Kuudestoista kausi tuotettiin marraskuussa 2014 Sjuanilla, joka on TV4:n sisarkanava. Kausi näytettiin myöhemmin keväällä 2015. Ohjelmassa asutaan autiolla trooppisella saarella ja kilpaillaan. Kaksi tai useampi joukkue kohtaa toisensa erilaisissa kilpailuissa. Hävinnyt joukkue joutuu heimoneuvostoon, jossa joukkue äänestää pois yhden jäsenen. Vuonna 1998 voittajajoukkue äänesti pois yhden häviäjäjoukkueesta. Kilpailun voittaja saa niin kutsutun Robinson-patsaan ja tietyn rahasumman. == Formaatti == Englantilainen Charlie Parsons loi formaatin, mutta mikään englantilainen tv-kanava tai tuotantoyhtiö ei uskonut ideaan. Ruotsalainen tuotantoyhtiö Strix Television kuitenkin uskoi siihen, ja siitä tuli ensimmäinen ohjelmaa tuottanut yhtiö. Robinsonista tuli nopeasti hyvin suosittu, ja se on nykyään Ruotsin suosituin tv-ohjelma kautta aikojen. Ohjelmaa on tuotettu myös Unkarissa, Turkissa, Belgiassa, Tanskassa, Virossa, Suomessa, Ranskassa, Kreikassa, Israelissa, Latviassa, Liettuassa, Alankomaissa, Norjassa, Puolassa, Venäjällä, Saksassa, Romaniassa ja Yhdysvalloissa. Yhdessä Big Brotherin kanssa Expedition Robinson -konsepti on kansainvälisesti laajimmalle levinnein tositelevisiosarja. === Tunnusmusiikki === Ensimmäisen tunnusmusiikin sävelsi Jon Rekdal. TV3:lla käytetyn tunnusmusiikin sävelsivät Mikael Anderfjärd ja Andreas Nordqvist. Suurin osa ohjelman aikana käytetystä musiikista otettiin elokuvasta The Rock (1996). Kun TV4 alkoi lähettää Robinsonia keväällä 2009, tunnusmusiikista vastasi Snowdrop-yhtye. Ennen TV4:n ensimmäistä kautta Dead by April -yhtye otti vastuun trailerin musiikista, ja kun TV4 näytti Robinsonia syksyllä 2009 oli Corroded-yhtye vastuussa trailerin musiikista. == Tapahtumia Robinsonin ympärillä == === Itsemurha === Siniša Savija (syntynyt 1963, kuollut 11. heinäkuuta 1997 Norrköpingissä) oli ensimmäinen kilpailija, joka äänestettiin ulos Robinsonista. Tultuaan kotiin Norrköpingiin hän teki itsemurhan makaamalla junaraiteilla ja antamalla junan ajaa ylitseen. Muutama päivä ennen ensi-iltaa Savijaksen leski, Nermina Savija, pyysi lakimiehensä kautta että ohjelma lopetettaisiin sillä säännöt aiheuttivat kuolemantapauksen. SVT kieltäytyi ja näytti sarjan katsojien protesteista huolimatta. Lehdistö syytti Robinsonia fasistisuudesta ja kiusaamisesta.Livet efter dokusåpan === Maailmanennätys === Viidennentoista kauden aikana osallistuja Robert Andersson, jota myös Robinson-Robbaniksi kutsuttiin, löi maailmanennätyksen pisimmästä ajasta autiolla saarella vietettynä sarjan kuvausten aikana. Aikaisempi maailmanennätys oli 117 päivää, minkä Andersson onnistui lyömään vietettyään 27 päivää saarella kaudella 15. Andersson on siis istunut autiolla saarella 125 päivää, yli neljän tuotantokauden aikana. Robinson-Robbans vilda tårtkalas efter världsrekordet == Lähteet == == Aiheesta muualla == * Viralliset verkkosivut * Luokka:Tositelevisiosarjat
Jenni Janakka

Jenni Janakka (ent. Utriainen, s. 1986 Parkano) on suomalainen kirjailija ja puhetaiteilija. Hän on Röyhkeyskoulun perustaja. == Ura == Syksyllä 2017 Janakka lanseerasi Röyhkeyskoulu-nimisen luentomuotoisen tapahtumakonseptin. Röyhkeyskoulu oli suunnattu erityisesti naisille, sillä hän huomasi, että naiset tapasivat vähätellä itseään eivätkä osanneet sanoittaa omaa osaamistaan. Röyhkeyskoulussa Janakka auttaa pääsemään yli huijarisyndroomasta. Vuonna 2019 häneltä ilmestyi samanniminen kirja. Janakka pitää Kaisa Merelän kanssa Himocast-nimistä podcastia, jossa puhutaan seksistä ja seksuaalisuudesta. Vuonna 2021 Janakka ja Merelä julkaisivat yhdessä Himokirjan, jossa he vastaavat kuulijoiden lähettämiin kysymyksiin. Janakka on aiemmin urallaan käsikirjoittanut Nelosen televisiosarjaa Hyvät ja huonot uutiset. Vuonna 2016 hän jätti vakituisen työnsä myyntiedustajana ja ryhtyi vapaaksi taiteilijaksi. Janakka on näytellyt 10-vuotiaasta alkaen. Hän on Helsingin kellariteatterin jäsen, käynyt Voionmaan opiston elokuvanäyttelijäkoulun. Janakka on näytellyt elokuvissa 8-pallo, Vares – Huhtikuun tytöt ja Luokkakokous sekä televisiosarjoissa Pelimies, Koukussa ja Nymfit. Janakka oli laulajana tyttöbändissä Snakebutterfly. == Muuta == Janakan isä on keihäänheittäjä Esa Utriainen ja sisar keihäänheittäjä Sanni Utriainen. Nykyisin Janakka asuu Helsingissä. Hän on kihloissa Samppa Lappalaisen kanssa. Janakka on käynyt Tampereen ilmaisutaidon lukion. == Teokset == * Vahvankaltainen. Books on Demand, 2018. ISBN 9789528005049 * Röyhkeyskoulu. Tuuma-kustannus, 2019. ISBN 978-952-451-888-8 *Kevät ilman kosketusta. Aula Co, 2021. ISBN 9789523641167 * Himokirja. Kustantamo S&S;, 2021. ISBN 9789515251091 * Empatiakoulu. Tuuma-kustannus, 2022. ISBN 978-952-370-302-5 ==Lähteet== == Aiheesta muualla == * Luokka:Elävät henkilöt Luokka:Vuonna 1986 syntyneet Luokka:Suomalaiset kirjailijat Luokka:Suomalaiset näyttelijät Luokka:Podcast-juontajat Luokka:Suomalaiset käsikirjoittajat
Paula Moilanen

Paula Moilanen (s. 13. maaliskuuta 1940 Lohtaja) on suomalainen kirjailija. Hän on ollut päätyönään opettaja mutta kirjoittanut oppikirjoja ja lasten ja nuorten tietokirjoja. Hänen koulutuksensa on luoviin aineisiin erikoistunut luokanopettajaPaula Moilanen. Nuorisokirjailijat. Viitattu 2.4.2018. Lehmäkirja on palkittu tiedonjulkistamisen valtionpalkinnolla.Paula Moilanen, Lukukeskus. Viitattu 2.4.2018 Tietopöllö-palkinnon perusteluissa vuonna 2015 hänen kirjoittamiaan lasten ja nuorten tietokirjoja arvostettiin korkeatasoisiksi: ”Moilanen on kirjoittanut viisi korkeatasoista lasten ja nuorten tietokirjaa. Vaikka lista ei ole pitkä, se on sitäkin ansiokkaampi. Moilanen on tuonut tarkkaa taustatyötä vaativaa tietoa eläväksi tavalla, joka saa lasten lisäksi myös aikuisen ja isovanhemmat tarttumaan kirjaan”.Palkittuja tekijöitä, Haavi 4/2015 Lastenkirjainstituutti. Viitattu 2.4.2018 ==Teokset == * Lehmäkirja, Infomacs Oy 1993 * Herttuan hovissa – Elämää 1500-luvun Turussa, Lasten Keskus 2007 * Keinuhevonen, Lasten keskus 2011 * Vallan varjoissa – Elämää 1500-luvun maaseudulla, Cultura Oy 2011 * Repun salaisuus, Lasten Keskus 2014 ==Palkinnot ja tunnustukset == * Tiedonjulkistamisen valtionpalkinto: Lehmäkirja 1994 * Suomen tietokirjailijat: Oppikirjailijapalkinto 2004 * Tietopöllö-palkinto 2015 == Lähteet == Luokka:Suomalaiset lasten- ja nuortenkirjailijat Luokka:Suomalaiset opettajat Luokka:Vuonna 1940 syntyneet Luokka:Elävät henkilöt
Arkadia-halli

Arkadia-halli on Nurmijärvellä, Klaukkalan taajamassa sijaitseva sisäliikuntahalli, joka soveltuu mm. salibandyn ja koripallon pelaamiseen. Halli on rakennettu Arkadian yhteislyseon yhteyteen ja avattu käyttöön talvella 2018. Halli on nurmijärveläisen salibandyseuran SB-Pro kotiareena. == Lähteet == Luokka:Nurmijärven rakennukset ja rakennelmat Luokka:Nurmijärven urheilu Luokka:Nurmijärven kulttuuri
Valerie Mars

Valerie Anne Mars (s. Yhdysvallat) on yhdysvaltalainen Mars-konsernin yritysjohtaja, perijätär ja miljardööri. Hän on makeis- ja elintarvikekonserni Mars Inc.:n kehityksestä vastaava varatoimitusjohtaja. Vuodesta 2014 lähtien hän on toiminut Fiat Chrysler Automobiles -konsernin hallituksen jäsenenä ja toimii myös Ahlstrom-Munksjön hallituksessa. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan jaetulle sijalle maailman 296. rikkaimmaksi ihmiseksi ja 30. rikkaimmaksi naiseksi. Tuolloin hänen omistustensa arvo oli 5,9 miljardia dollaria. Tämä vastasi noin 8 prosentin osuutta hänen isoisoisänsä Frank C. Marsin perustamasta, nykyään erityisesti makeisia, elintarvikkeita ja eläinruokaa tuottavasta Mars-elintarvikekonsernista. Omistusosuuden hän peri isänsä Forrest Mars nuoremman (1931–2016) kuoltua. Hänellä on kolme siskoa (Marijke Mars, Pamela Mars-Wright ja Victoria Mars), joilla kullakin on vastaava miljardiluokan omistusosuus Mars-yhtiöstä. ==Lähteet== Luokka:Yhdysvaltalaiset miljardöörit Luokka:Yhdysvaltalaiset yritysjohtajat Luokka:Vuonna 1959 syntyneet Luokka:Elävät henkilöt
Poggio Umbricchio

Poggio Umbricchio on Crognaleton frazione Teramon maakunnassa Abruzzon alueella Italiassa. Poggio Umbricchio sai itsenäisyyden samaan aikaan Senarican kanssa. left|thumb|Santa Maria Laurentanan kirkko Poggio Umbricchio Luokka:Teramon maakunta
Matti Nurmi

Matti Olavi Nurmi (16. huhtikuuta 1938 Turku – 23. tammikuuta 2024 TurkuKuolinilmoitus. Satakunnan Kansa Länsi-Suomi 16.2.2024, s. B10.) oli suomalainen toimittaja, joka työskenteli Länsi-Suomen päätoimittajana. ==Henkilöhistoria== Matti Nurmi syntyi edustaja Olavi Nurmen ja liikkeenharjoittaja Aune Aino Helena Heinon perheeseen. Hänen puolisonsa oli filosofian tohtori Virpi Marjatta Tuominen. Nurmi tuli ylioppilaaksi 1957 ja valmistui humanististen tieteiden kandidaatiksi 1967. Hän oli Uuden Auran toimittaja 1957–1964, myyntiedustaja 1965–1967, Turun yliopiston ylioppilaskunnan pääsihteeri 1967–1969 ja Turun yliopiston tiedotussihteeri 1969–1980. Länsi-Suomen päätoimittajana Nurmi työskenteli 1980–1990 ja sen jälkeen Welcome to Finland -julkaisun päätoimittajana. Hän oli myös Turun suomalaisen yliopistoseuran toiminnanjohtaja. Nurmi on haudattu Turun hautausmaalle. ==Teoksia== * Turun Urheiluliitto 1951–1961 ja jatkohistoriikki, R. Linkosaaren kanssa * Turun yliopiston juhlavuosi 1970 (toim.) * The University of Turku 1981, A. Landonin ja P. Somerkosken kanssa == Lähteet == Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1938 syntyneet Luokka:Vuonna 2024 kuolleet
Follonica

Follonica on kunta Italiassa Toscanan alueella olevassa Grosseton maakunnassa. Kunta sijaitsee Maremma-alueella Tyrrhenanmeren rannalla Follonicanlahden pohjukassa, vastapäätä Elban saarta. Follonica on suosittu rantalomakohde pitkine hiekkarantoineen.Tirreno Adriatico 2018 ==Lähteet== ==Aiheesta muualla== Luokka:Grosseton maakunnan kunnat
Nina Ehrnrooth

Nina Katarina Ehrnrooth (s. 9. huhtikuuta 1962 Helsinki) on suomalainen uransa päättänyt alppihiihtäjä, jonka päälajit olivat pujottelu ja suurpujottelu. Hän edusti urallaan Fjällskidarklubben –37:ia. Ehrnrooth osallistui vuoden 1988 Calgaryn olympialaisiin. Hän laski ulos sekä pujottelussa että suurpujottelussa. Ehrnrooth voitti urallaan 12 suomenmestaruutta, joista kolme tuli pujottelussa (vuosina 1983, 1987, 1989), neljä suurpujottelussa (1985–1988), kolme paripujottelussa (1985, 1986, 1988) ja kaksi syöksylaskussa (1986, 1988). == Lähteet == Luokka:Suomalaiset alppihiihtäjät Luokka:Suomalaiset aateliset Luokka:Vuonna 1962 syntyneet Luokka:Elävät henkilöt
Pikku Traktori

Pikku Traktori () on brittiläinen lastensarja, jonka ensimmäinen osa esitettiin Britanniassa vuonna 2004 ja Suomessa ensimmäinen jakso esitettiin vuonna 2004. == Lähteet == Luokka:2000-vuosikymmenen brittiläiset lastenohjelmat Luokka:2000-vuosikymmenen piirrossarjat Luokka:Brittiläiset animaatiosarjat Luokka:BBC:n televisio-ohjelmat
Gammelby

Gammelby on kylä Kemiössä Kemiönsaaren kunnassa Varsinais-Suomessa. Kylä sijaitsee saaren itäosassa Viksvidjan ja Dalbyn kylien välissä Gammelbyvikenin pohjoisrannalla. Gammelbyn kyläalue ulottuu meren rannalta pohjoiseen Gammelbybergetille ja Puujärvelle saakka. Kyläalueen länsiosa on mäkistä metsämaata, kun itäosa on peltoa. Kylän asutus nuodattelee kylän halki kulkevaa maantietä. Gammelbyvikenin rannalla on kesäasuntoja. Gammelbyn peltomaisema on suojeltu arvokkaana ympäristönä. Gammelbyssä on toiminut aikanaan tiilitehdas. 1900-luvun puolivälissä kylässä kokeiltiin myös kalankasvatusta. Kylässä toimi ennen ruotsinkielinen kansakoulu. Merenlahden rannalla on lähikylien yhteinen venesatama. Kylässä on yleinen uimaranta, jonka yhteydessä on myös vuokrattava sauna. ==Lähteet== Luokka:Kemiön kylät
Lutetiumbromidi

__NOTOC__ Lutetium(III)bromidi eli lutetiumbromidi (LuBr3) on harvinaisen maametallin lutetiumin epäorgaaninen yhdiste bromin kanssa. Se on valkeaa kiinteää ainetta, joka muodostaa kiderakenteeltaan samankaltaisia kiteitä kuin vismuttijodidi. Lutetiumbromidi on hygroskooppista ja liukenee veteen. Liukoisuus tetrahydrofuraaniin on 0,30 g/100 ml. Lutetiumbromidia voidaan valmistaa alkuaineistaan:Webelements: Lutetium: reactions of elements Viitattu 31.3.2018 :2 Lu + 3 Br2 → 2 LuBr3 == Lähteet == == Huomautukset == == Aiheesta muualla == * PubChem: Lutetium(3+) tribromide Luokka:Lutetiumyhdisteet Luokka:Bromidit
APM 08279+5255

APM 08279+5255 on kaukainen kvasaari ja gravitaatiolinssi. Se sijaitsee Ilveksen tähdistössä ja sen punasiirtymä on 3,911. Kvasaarista on löydetty universumin massaltaan suurin vesimäärä. Vesihöyryä arvioidaan olevan 100 000 kertaa Auringon massan verran eli 100 tuhatta miljardia kertaa Maan valtamerien verran. == Lähteet == == Aiheesta muualla == * * * Luokka:Kvasaarit Luokka:Mustat aukot
Eugenia Osterberger

Eugenia Osterberger (koko nimeltään Prudencia Eugenia Juana Osterberger Luard; 20. joulukuuta 1852 Santiago de Compostela, Espanja – 8. helmikuuta 1932 Nizza, Ranska) oli espanjalainen romantiikan ajan säveltäjä ja pianisti. Hän oli tärkeä osa Galician kulttuuri- ja musiikkipiirejä 1800-luvun viimeisellä kolmanneksella. Osterbergerin nimellä ”Madame Saunier” tekemiä sävellyksiä julkaistiin Madridissa ja Pariisissa asti. Osterberger osoitti myös kiinnostusta galicialaiseen kansanperinteeseen, sillä soolopianokappaleiden lisäksi hän sävelsi galiciankielisiä lauluja. Hänen kappaleissaan yhdistyivät saksalaisten liedien tapaan kansan parista saadut aiheet ja kulturellit, tyylikkäät sävelmät. Hän oli Galician kuninkaallisen akatemian kirjeenvaihtajajäsenenä akatemian perustamisesta lähtien, mutta vuodesta 1907 eteenpäin, kun hän muutti miehensä Francisco Saunierin kanssa Ranskan Rivieralle, hänen vaiheitaan ei tunneta tarkemmin. == Lähteet == Luokka:Espanjalaiset säveltäjät Luokka:Espanjalaiset pianistit Luokka:Vuonna 1852 syntyneet Luokka:Vuonna 1932 kuolleet
Mari Hatavara

Mari Hatavara (s. 1974Fennica-haku Vantaa Suomen kirjallisuuden alaan kuuluva väitös, Tampereen yliopisto. Viitattu 2.4.2018) on Tampereen yliopiston Suomen kirjallisuuden professori. Hän on erityisesti kertomuksentutkija.Nuppu Pelevina: Mari Hatavara. Professoriliitto 26.1.2018. Viitattu 2.4.2018 Hatavara valmistui filosofian tohtoriksi Tampereen yliopistosta vuonna 2007. Hän on ollut professori 1. tammikuuta 2011 alkaen viestintätieteiden tiedekunnassa ja hoiti tehtävää sitä ennen määräaikaisena. Aiemmin hän toimi muun muassa Suomen kirjallisuuden yliassistenttina Tampereen yliopistossa sekä tutkijana Oregonin ja Uppsalan yliopistoissa.Tampereen yliopisto tiedottaa 12.1.2012. Viitattu 2.4.2018 Hän on tutkinut tekstien ohella dokumentaarisia museonäyttelyitä, muistitietohaastatteluaineistoja ja muistelmia, ja tutkimuksiinsa hän on liittänyt myös muuta kuin kirjallista aineistoa. Hän on tutkinut myös sanan ja kuvan suhteita, historiallista romaania ja kansallisuusaatetta kirjallisuudessa. Hän tutkii fiktionaalisuutta Suomen Akatemian rahoittamassa Kirjallinen Elämä -hankkeessa.The Literary in Life: Exploring the Boundaries between Literature and the Everyday. Suomen akatemian rahoittama tutkimus. Tampereen yliopisto. Viitattu 2.4.2018 == Julkaisut == * Historia ja poetiikka Fredrika Runebergin ja Zacharias Topeliuksen historiallisissa romaaneissa. SKS 2007. (väitöskirja) * Historia kuvina, jälkinä ja esityksinä Leena Landerin Käskyssä. TUP 2010. ;Toimitetut tutkimusantologiat ja erikoisnumerot: * Narrating Selves in everyday Contexts: Art, the Literary, and Life Experience, Style 51:3. Toim. Mari Hatavara, Matti Hyvärinen & Jarmila Mildorf, 2017. * Narrative Theory, Literature, and New Media: Narrative Minds and Virtual Worlds. Toim. Mari Hatavara, Matti Hyvärinen, Maria Mäkelä & Frans Mäyrä. Routledge 2015. * The Travelling Concepts of Narrative. Toim. Matti Hyvärinen, Mari Hatavara & Lars-Christer Hydén. John Benjamins 2013. * Luonnolliset ja luonnottomat kertomukset. Toim. Mari Hatavara, Markku Lehtimäki & Pekka Tammi. Gaudeamus 2010. == Lähteet == Luokka:Suomalaiset kirjallisuustieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1974 syntyneet Luokka:Elävät henkilöt
Nancy Walton Laurie

Nancy Walton Laurie (s. , Yhdysvallat) on yhdysvaltalainen perijätär, miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 305. rikkaimmaksi ihmiseksi (jaettu sijoitus) ja 34. rikkaimmaksi naiseksi. Tuolloin hänen omistustensa arvo oli 5,8 miljardia dollaria. Tämä omistus vastasi perintöosuutta suuresta Walmart-vähittäiskauppakonsernista, jonka hänen isänsä James L. "Bud" Walton ja setänsä Sam Walton perustivat vuonna 1962. Nancy Walton Laurie ja hänen siskonsa Ann Walton Kroenke perivät miljardien edestä Walmartin osakkeita heidän isänsä kuoltua vuonna 1995. Nancy Walton on naimisissa entisen koripalloilijan, urheiluvaikuttaja-rakennuttaja Bill Laurien kanssa. Heillä on yksi lapsi. ==Lähteet== ==Aiheesta muualla== *Bloomberg Billionaires Index: #367 Nancy Walton Laurie $5.01B (bloomberg.com) Luokka:Yhdysvaltalaiset miljardöörit Luokka:Vuonna 1951 syntyneet Luokka:Elävät henkilöt
Cadillac XT4

Cadillac XT4 on Cadillacin vuodesta 2018 lähtien valmistama crossover- tyyppinen automalli, joka esiteltiin maaliskuussa 2018 New Yorkin autonäyttelyssä. XT5:tä valmistetaan General Motorsim Fairfax Assembly Plant -tehtaalla Kansas Cityssä, Kansasissa ja Shanghaissa, Kiinassa. == Lähteet == == Aiheesta muualla == XT4 Luokka:J-segmentin autot Luokka:2010-luvun autot Luokka:2020-luvun autot
Ann Walton Kroenke

Ann Walton Kroenke (s. Yhdysvallat) on yhdysvaltalainen perijätär, liikenainen ja miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 251. rikkaimmaksi ihmiseksi (jaettu sijoitus) ja 25. rikkaimmaksi naiseksi. Tuolloin hänen omistustensa arvo oli 6,6 miljardia dollaria. Tämä omistus vastasi perintöosuutta suuresta Walmart-vähittäiskauppakonsernista, jonka hänen isänsä James L. "Bud" Walton ja setänsä Sam Walton perustivat vuonna 1962. Ann Walton Kroenke ja hänen siskonsa Nancy Walton Laurie perivät miljardien edestä Walmartin osakkeita heidän isänsä kuoltua vuonna 1995. Ann Walton Kroenke on naimisissa liikemies, kiinteistö- ja urheilumoguli, miljardööri Stan Kroenken kanssa. Heillä on kaksi lasta: Whitney Ann Kroenke ja Josh Kroenke. ==Lähteet== Luokka:Yhdysvaltalaiset miljardöörit Luokka:Vuonna 1948 syntyneet Luokka:Elävät henkilöt
Robert Sundman

Robert Sundman (s. 21. syyskuuta 1994 Kerava) on suomalainen toimittaja. Hän on työskennellyt politiikan toimittajana Yle Uutisissa, Helsingin Sanomissa ja Suomen Kuvalehdessä. Sundman valmistui ylioppilaaksi Kallion lukiosta vuonna 2013 ja opiskeli suomen kieltä Helsingin yliopistossa. Vuosina 2011–2012 Sundman juonsi ja toimitti Yle TV2:n nuortenohjelmia Galaxi sekä Onks noloo? yhdessä Ronja Salmen ja Mimosa Willamon kanssa. Vuosina 2013–2016 Sundman työskenteli Improbatur-lehden päätoimittajana ja myöhemmin Ylioppilaslehden päätoimittajana vuosina 2016–2018. Vuosina 2019–2021 Sundman juonsi Helmiina Suhosen ja Olli Seurin kanssa politiikkaan keskittyvää podcastia Jaa, ei, tyhjiä, poissa, jonka julkaisualustana oli Yle Areena. Hän työskenteli Helsingin Sanomissa politiikan toimittajana vuodesta 2023 vuoteen 2024, jolloin hän siirtyi Suomen Kuvalehteen. Sundman on Politiikan toimittajien yhdistyksen puheenjohtaja. Hän on kertonut olevansa partiolainen ja kiinnostunut sukupolvien välisestä oikeudenmukaisuudesta. == Lähteet== == Aiheesta muualla == * Robert Sundmanin verkkosivut * Luokka:Suomalaiset toimittajat Luokka:Suomalaiset päätoimittajat Luokka:Vuonna 1994 syntyneet Luokka:Suomalaiset televisiojuontajat Luokka:Suomalaiset partiolaiset Luokka:Elävät henkilöt Luokka:Ylen toimittajat Luokka:Ylen henkilöstö Luokka:Podcast-juontajat Luokka:Suomalaiset politiikantoimittajat
Sammy

Sammy on etunimi, joka on annettu Suomessa vuoteen 2024 mennessä hieman yli 200 henkilölle, joista valtaosa on miehiä. == Tunnettuja Sammyja == *Sammy Aaltonen, suomalainen laulaja ja säveltäjä *Sammy Ahonen (1997–2017), suomalainen ratamoottoripyöräilijä *Sammy Ameobi (s. 1992), englantilais- nigerialainen jalkapalloilija *Sammy Angott (1915–1980), yhdysvaltalainen nyrkkeilijä *Sammy Babitzin (1948–1973), suomalainen muusikko *Sammy Baloji (s. 1978), kinshasankongolainen valokuvaaja *Sammy Basso (1995–2024), italialainen molekyylibiologi, progerian tutkija ja tietokirjailija *Sammy Baugh (1914–2008), yhdysvaltalainen amerikkalaisen jalkapallon pelaaja ja näyttelijä *Sammy Cahn (1913–1993), yhdysvaltalainen sanoittaja *Sammy Case, yhdysvaltalainen pornonäyttelijä *Sammy Davis Jr. (1925–1990), yhdysvaltalainen laulaja ja näyttelijä *Sammy Fain (1902–1989), yhdysvaltalainen populaarimusiikin säveltäjä *Sammy Hagar (s. 1947), yhdysvaltalainen rockmuusikko *Sammy Kershaw (s. 1958), yhdysvaltalainen countrymuusikko *Sammy Korir (s. 1971), kenialainen kestävyysjuoksija *Sammy Kitwara (s. 1986), kenialainen kestävyysjuoksija *Sammy Lee (s. 1959), englantilainen jalkapalloilija *Sammy Lee (1920–2016), yhdysvaltalainen uimahyppääjä *Sammy Mandell (s. 1967), yhdysvaltalainen nyrkkeilijä *Sammy McIlroy (s. 1954), pohjoisirlantilainen jalkapalloilija *Sammy Alex Mutahi (s. 1989), kenialainen kestävyysjuoksija *Sammy N’Djock (s. 1990), kamerunilainen jalkapalloilija *Sammy Nelson (s. 1949), pohjoisirlantilainen jalkapalloilija *Sammy Nestico (1924–2021), yhdysvaltalainen big band -säveltäjä *Sammy Ofer (1922–2011), israelilainen liikemies ja merenkulkijapohatta *Sammy Renders, Sam Feldt (s. 1993), alankomaalainen DJ, musiikkituottaja ja viihdetaiteilija *Sammy Salminen, suomalainen laulaja *Sammy Sosa (s. 1968), yhdysvaltalainen baseballpelaaja *Sammy Väisänen, suomalainen urheilutoimittaja *Sammy Winward (s. 1985), englantilainen näyttelijä, laulaja ja malli == Lähteet == == Aiheesta muualla == Luokka:Etunimet
Christy Walton

Christy Ruth Walton (o.s. Tallant; s. , Yhdysvallat) on yhdysvaltalainen perijätär, miljardööri ja hyväntekijä. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 211. rikkaimmaksi ihmiseksi (jaettu sijoitus) ja 19. rikkaimmaksi naiseksi. Tuolloin hänen omistustensa arvo oli 7,3 miljardia dollaria. Tämä varallisuus koostui paljolti Walmart-vähittäiskauppakonsernin osakkeista sekä osuuksista aurinkopaneelivalmistaja First Solarissa ja Arvest Bankissa. Hänen aviomiehensä, Walmartin perustaja Sam Waltonin pojan John T. Waltonin kuoltua vuonna 2005 ultra-kevyen lentokoneen pudottua, Christy Walton peri noin kuudesosan edesmenneen miehensä omaisuudesta. Myös heidän poikansa Lukas Walton kohosi myös miljardööriksi perittyään huomattavan kiinteistöomaisuuden. ==Lähteet== ==Aiheesta muualla== *Bloomberg Billionaires Index: #235 Christy Walton $6.79B (bloomberg.com) Luokka:Yhdysvaltalaiset miljardöörit Luokka:Vuonna 1949 syntyneet Luokka:Elävät henkilöt Luokka:Yhdysvaltalaiset hyväntekeväisyyden harjoittajat
Indonesian kansat

Indonesian kansat muodostavat vuoden 2010 väestönlaskennan mukaan 237 miljoonan väkijoukon, joka jakaantuu yli 300 etniseen ryhmään. Suurin näistä ryhmistä on jaavalaiset, jotka asuvat pääasiassa Jaavan saarella. Muita suuria väestöryhmiä ovat sundalaiset, malaijit ja maduralaiset. Kaikilla on oma kulttuuriperintönsä. Indonesian kulttuuriin ovat vaikuttaneet muun muassa intialainen, arabialainen, kiinalainen, malaijilainen ja eurooppalainen kulttuuri.http://www.everyculture.com/Ge- It/Indonesia.html#bhttps://www.indonesia- investments.com/culture/population/item67? == Lähteet == == Aiheesta muualla == *